钦定古今图书集成/明伦汇编/氏族典/第126卷 > 陈瑄
## 钦定古今图书集成/明伦汇编/氏族典/第126卷 > 陈瑄

按《名山藏勋封记》：“平江伯陈瑄，合肥人。父闻，以开国
历指挥同知，坐罪，瑄代父，谪戍辽阳，与贾哈刺再日
二十战，累进都督佥事。建文时，召防江，具舟迎北军。
洪武三十五年，封奉天翊运宣力武臣、特进荣禄大
夫、右军都督府都督佥事，伯，禄千石，子孙世袭指挥
使。赐券与誓，免一死。以总兵治漕内渠有功。洪熙元”
年许世身免一死，子免一死封。三十二年卒，追赠侯，
予谥，赠太保兼太子太傅。子佐嗣。卒，追封侯，赠太保
兼太子太保。正统二年，豫嗣。十三年以总兵出军，征
福建叛寇有功。其明年，剿寇首邓茂七，进侯，益禄百
石。景泰二年赐券。卒，赠太保兼太子太傅，追封黟国
公，予谥。天顺八年，锐嗣镇两广，剿蛮贼，还总漕，皆有
功，益禄二百。累进太传兼太子太傅。卒。弘治十六年，
熊嗣。熊总漕不能应。中贵人刘瑾逼索，坐置田宅渔民，充军海南。瑾诛，复爵。卒。子垚，幼给禄。卒，亡子。嘉靖
元年，弟子圭嗣。卒，加太保兼太子太傅，予谥。三十四
年，王谟嗣。